પ્રભાતસિંહે એમના સાળા સામે જોયું. 'આ પ્રકરણ પતી ગયું છે અને મહેમાનોને ભૂખ લાગી છે. એ બંદોબસ્ત કરો.' બાજુની ડેલીમાં જમણવારની વ્યવસ્થા કરી હતી. ટેબલ ખુરસી પર બેસવાનું હતું અને પીરસવા માટે સ્વયંસેવકો ખડે પગે ઊભા હતા. થોડી વાર માટે વાવાઝોડું આવ્યા પછી બધું શાંત થઇ જાય એણ હવે હસીખુશીનું વાતાવરણ હતું. આગ્રહ કરીને મહેમાનોને જમાડવા માટે પ્રભાતસિંહના સાળા ખુદ સ્વયંસેવકો સાથે જોડાઇ ગયા હતા.